નરેન્દ્ર મોદી વતી મતદારોનો આભાર માનવા માટે ગુજરાત ગૌરવ ફૅન ક્લબ દ્વારા અમદાવાદમાં આ વિશિષ્ટ ઓપન ડબલ ડેકર બસ તૈયાર કરવામાં આવી છે. આ બસ આજે અમદાવાદના રાજમાર્ગો પર ફરીને નાગરિકો પર ૫૦૦ કિલો ગુલાબની પાંખડીની વર્ષા કરશે અને ભવ્ય રોડ-શો યોજશે. આ બસને અમદાવાદ-ગાંધીનગર હાઇવે પરના BJPના પ્રદેશ કાર્યાલય પર લઈ જવામાં આવશે અને ત્યાંથી ૧૩૨ ફૂટ રિંગ રોડ પર ફેરવીને બસને ધરણીધર વિસ્તારમાં લાવવામાં આવશે. રાત્રે આ બસમાં આતશબાજી પણ કરવામાં આવશે.